07 юни 2017 11:06
Колкото и да се опитваме да избягаме от времето, то накрая взима своето. И след като 2016-а година беше изключително кървава за звездите, един от последните тигри продължава своята битка. Фил Колинс реши да се появи за първи път на сцена точно след 10 години въздържание. 66-годишният изпълнител на хитове като "In The Air Tonight" и "Against All odds", излезе на сцената на Royal Albert Hall в Лондон, но след като засяга нерв, оставя блъскането на барабаните на своя 16-годишен син Ник.
През 2011 година, той заяви, че спира с музиката, но миналата година е решил, че може да направи още едно турне. Резултатът наистина не е от най-красивите, особено след като се оказа, че Фил няма дори сили да стои изправен. Изпълненията му все пак гарантираха класа и с това стана ясно, че той е единственият седящ в залата, след като публиката не спираше да го подкрепя. Наистина е тъжно да видите героите на една епоха да се превиват от тежестта на времето си, но все пак отдаваме чест на изпълнителя, който е създал редица хитове за цяло едно поколение!
Снимка: Geoff Robinson Photography